Song Hye-kyo

Song Hye-kyo (nosusu 22 Milau 1981) nopo nga songulun mimingkono tondu Kabaatan Korea. Nointutunan isido  maya kono id suang drama televisyen Autumn in My Heart (2000), All In (2003), Full House (2004), That Winter, the Wind Blows (2013), Descendants of the Sun (2016), Encounter (2018) and The Glory (2022). Her film work includes Hwang Jin Yi (2007), The Grandmaster (2013), My Brilliant Life (2014), om The Queens (2015).

Karaja

1996–2004
Ontok 1996, Song i kiumul 14 toun ontok dii nokolimbou kinoyonon koiso id suang Pialaan Model Smart SunKyung om minomonsoi kosolimbahan koiso sabaagi songulun model montok syarikat dii. Sumusuhut, noonuan isido kono okoro id suang drama First Love. Tumilombus isido mingkono id suang mogisuusuai o drama om sitkom kaampai no Soonpoong Clinic pogulu mimpuun do nointutunan maya drama KBS, Autumn in My Heart ontok toun 2000.

Ontok toun 2003, tumilombus kumawas o populariti di Song kalapas minsingkono miampai Lee Byung-hun id suang drama All In. Nakagampot o drama diti rating agihan penonton soginumu 47.7%. Ontok toun sumusuhut, minsingkono isido miampai di Rain id suang drama romantik komedi, Full House. Nointutunan o drama diti id Asia om minogowit di Song nosiliu mimingkono tondu Korea bobos ointutunan id Asia.

2005–2012 
Ontok koimpuunon toun 2005, tinumimporon isido id San Francisco montok minsingilo Boros Inggeris om sumusuhut id Seattle. Kopihondot nogi do toun dii, minsingkono i Song id filem koiso disido My Girl and I (winonsoi kawagu mantad filem Crying Out Love in the Center of the World).

Ginumuli kawagu isido minsingkono ontok 2007 id suang adaptasi filem Hwang Jin Yi. Jun Ji-hyun om Soo Ae o pinili mantad di papalabus (penerbit) montok minsingkono sabaagi Hwang Jin-yi pogulu nopili i Song. Sontoun kalapas dii, minomonsoi isido kosolimbahan koiso id Amerika Syarikat id suang filem indie Hollywood, Make Yourself at Home (i nopo pogulu po nga kiuhu Fetish).

Ginumuli kawagu isido minsingkono id suang TV ontok toun 2008 maya drama Worlds Within i pinsingkanaan nogi miampai di Hyun Bin. Ontok toun 2010, minsingkono isido id filem antologi Camellia i kiwaa tolu filem toniba. Nokoimbulai i Song id suang segmen tohuri filem diti, Love for Sale miampai Kang Dong-won.

Sumusuhut, minsingkono i Song id  filem A Reason to Live id nombo kalapas insaru no nasapad (ditangguhkan), nokosolimbou o filem diti ontok wulan Gumas 2011. Ontok toun 2011, nosiliu isido mimingkono tondu Asia koiso montok manain kontrak miampai agensi global Perancis, Effigies. Minsingkono nogi i Song sabaagi kono pomoruhang id suang filem The Grandmaster.

 Sukuon